CELEX: 32012R0355
Language: fi
Date: 2012-04-24 00:00:00
Title: Komission täytäntöönpanoasetus (EU) N:o 355/2012, annettu 24 päivänä huhtikuuta 2012 , kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun asetuksen (EY) N:o 690/2008 muuttamisesta

25.4.2012   
            
            
               FI
            
            
               Euroopan unionin virallinen lehti
            
            
               L 113/2
            
         KOMISSION TÄYTÄNTÖÖNPANOASETUS (EU) N:o 355/2012,
   annettu 24 päivänä huhtikuuta 2012,
   kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun asetuksen (EY) N:o 690/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 2 artiklan 1 kohdan h alakohdan,
   sekä katsoo seuraavaa:
   
               (1)
            
            
               Komission asetuksella (EY) N:o 690/2008 (2) tunnustettiin tietyt jäsenvaltiot tai tietyt jäsenvaltioiden alueet suojelluiksi tiettyjen haitallisten organismien osalta. Joissakin tapauksissa alueet tunnustettiin suojelluiksi tietyksi ajaksi, jotta asianomainen jäsenvaltio voisi toimittaa tarvittavat kattavat tiedot, joista käy ilmi, ettei kyseistä haitallista organismia esiintynyt asianomaisessa jäsenvaltiossa tai asianomaisella alueella, tai saattaa päätökseen toimet kyseisen organismin hävittämiseksi.
            
         
               (2)
            
            
               Espanjan koko alue, lukuun ottamatta Kastilia ja Leónin autonomista aluetta, tunnustettiin suojelluksi alueeksi organismin Erwinia amylovora (Burr.) Winsl. et al. osalta. Espanja on toimittanut tietoja, jotka osoittavat, että Extremaduran autonomista aluetta ei pitäisi enää tunnustaa suojelluksi alueeksi tämän organismin osalta. Sen vuoksi Extremaduran autonominen alue olisi poistettava suojeltujen alueiden luettelosta kyseisen haitallisen organismin osalta.
            
         
               (3)
            
            
               Irlanti ja Liettua sekä tietyt Italian, Slovakian ja Slovenian alueet ja alueiden osat tunnustettiin suojelluiksi alueiksi organismin Erwinia amylovora (Burr.) Winsl. et al. osalta 31 päivään maaliskuuta 2012 asti.
            
         
               (4)
            
            
               Vuosina 2010 ja 2011 tehtyjen tutkimusten tuloksista Irlannista, Liettuasta, Italiasta ja Sloveniasta saatujen tietojen perusteella vaikuttaa siltä, että kyseisten alueiden tunnustamista suojelluiksi tulisi jatkaa vielä kahdella vuodella, jotta kyseisillä jäsenvaltioilla olisi riittävästi aikaa toimittaa tiedot, jotka osoittavat, että Erwinia amylovora (Burr.) Winsl. et al. -organismia ei esiinny, tai tarvittaessa saattaa päätökseen toimensa kyseisen organismin hävittämiseksi.
            
         
               (5)
            
            
               Vuosina 2010 ja 2011 tehtyjen tutkimusten tuloksista Sloveniasta saatujen tietojen perusteella vaikuttaa siltä, että, että Erwinia amylovora (Burr.) Winsl. et al. -organismia esiintyy nyt Dvory nad Žitavoun kunnassa (Nové Zámkyn piirikunta), joka on osa suojeltua aluetta. Kuntaa ei siksi pitäisi enää tunnustaa suojelluksi alueeksi kyseisen haitallisen organismin osalta. Tutkimusten tulosten perusteella on aiheellista jatkaa vielä kahden vuoden ajan niiden Slovakian muiden osien tunnustamista, jotka on aiemmin tunnustettu suojelluksi alueeksi kyseisen haitallisen organismin osalta, jotta Slovakialla olisi riittävästi aikaa toimittaa tiedot, jotka osoittavat, että Erwinia amylovora (Burr.) Winsl. et al. -organismia ei esiinny, tai tarvittaessa saattaa päätökseen toimensa kyseisen organismin hävittämiseksi.
            
         
               (6)
            
            
               Koko Portugalin alue, lukuun ottamatta Madeiraa, tunnustettiin suojelluksi alueeksi Citrus tristeza -viruksen (eurooppalaisten kantojen) osalta. Portugali on toimittanut tietoja, jotka osoittavat, että Citrus tristeza -virus (eurooppalaiset kannat) on levinnyt merkittävästi Algarven alueella, jossa sen hävittäminen ei enää onnistu, ja se pyysi suojellun alueen aseman peruuttamista tämän alueensa osalta. Sen vuoksi Algarven aluetta ei pitäisi enää tunnustaa suojelluksi alueeksi kyseisen haitallisen organismin osalta.
            
         
               (7)
            
            
               Sen vuoksi asetusta (EY) N:o 690/2008 olisi muutettava.
            
         
               (8)
            
            
               Joidenkin näiden suojeltujen alueiden tunnustaminen lakkaa olemasta voimassa 31 päivänä maaliskuuta 2012. Tämän vuoksi tätä asetusta olisi sovellettava 1 päivästä huhtikuuta 2012, jotta suojeltujen alueiden tunnustamiseen ei tulisi keskeytyksiä.
            
         
               (9)
            
            
               Tässä asetuksessa säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 690/2008 liite I seuraavasti:
   
               1)
            
            
               Muutetaan b otsakkeessa oleva 2 kohta seuraavasti:
               
                           a)
                        
                        
                           Korvataan toisen sarakkeen ensimmäisessä luetelmakohdassa ilmaisu ”Espanja (lukuun ottamatta Kastilia ja Leónin autonomista aluetta)” ilmaisulla ”Espanja (lukuun ottamatta Kastilia ja Leónin ja Extremaduran autonomista aluetta)”.
                        
                     
                           b)
                        
                        
                           Korvataan toisen sarakkeen toinen luetelmakohta seuraavasti:
                           
                                       ”—
                                    
                                    
                                       ja, 31 päivään maaliskuuta 2014, Irlanti, Italia (Puglia, Emilia-Romagna (Parman ja Piacenzan maakunnat), Lombardia (lukuun ottamatta Mantuan maakuntaa), Veneto (lukuun ottamatta Rovigon ja Venetsian maakuntia, Castelbaldon, Barbonan, Piacenza d’Adigen, Vescovanan, S. Urbanon, Boara Pisanin kuntia, Masin kuntaa Padovan maakunnassa ja A4-valtatiestä etelään sijaitsevaa aluetta Veronan maakunnassa), Liettua, Slovenia (lukuun ottamatta Gorenjskan, Koroškan, Mariborin ja Notranjskan alueita), Slovakia (lukuun ottamatta seuraavia kuntia: Blahová, Horné Mýto ja Okoč (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta)”.
                                    
                                 
                     
         
               2)
            
            
               Korvataan d otsakkeen 3 kohdan toisessa sarakkeessa ilmaisu ”Portugali (lukuun ottamatta Madeiraa)” ilmaisulla ”Portugali (lukuun ottamatta Algarvea ja Madeiraa)”.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä huhtikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 169, 10.7.2000, s. 1.
   
      (2)  EUVL L 193, 22.7.2008, s. 1.